CELEX: 32007D0773
Language: da
Date: 2007-11-26 00:00:00
Title: 2007/773/Euratom: Rådets beslutning af 26. november 2007 om en forlængelse med ét år af det supplerende forskningsprogram, som udføres af Det Fælles Forskningscenter for Det Europæiske Atomenergifællesskab

30.11.2007   
            
            
               DA
            
            
               Den Europæiske Unions Tidende
            
            
               L 312/29
            
         RÅDETS BESLUTNING
   af 26. november 2007
   om en forlængelse med ét år af det supplerende forskningsprogram, som udføres af Det Fælles Forskningscenter for Det Europæiske Atomenergifællesskab
   (2007/773/Euratom)
   RÅDET FOR DEN EUROPÆISKE UNION HAR —
   under henvisning til traktaten om oprettelse af Det Europæiske Atomenergifællesskab, særlig artikel 7,
   under henvisning til det forslag, Kommissionen har fremsat efter samråd med Det Videnskabelige og Tekniske Udvalg,
   under henvisning til udtalelse fra styrelsesrådet for Det Fælles Forskningscenter, og
   ud fra følgende betragtninger:
   
               (1)
            
            
               Udviklingen af nuklear medicin i Den Europæiske Union bidrager til målet om sikring af sundhedsbeskyttelsen. Dette kræver øget brug af forsøgsreaktorer til medicinske formål.
            
         
               (2)
            
            
               Rådet vedtog den 19. februar 2004 en beslutning om vedtagelse af et supplerende forskningsprogram, som Det Fælles Forskningscenter skal udføre for Det Europæiske Atomenergifællesskab (1). Programmet blev vedtaget for en periode af tre år, indtil den 1. januar 2007.
            
         
               (3)
            
            
               Inden for rammerne af det europæiske forskningsrum er det supplerende forskningsprogram for højfluxreaktoren i Petten (HFR) et af de vigtigste midler, hvormed Den Europæiske Union kan bidrage til støtte og afprøvning af medicinske diagnosticerings- og behandlingsmetoder, til udvikling af materialeforskningsdisciplinerne og til problemløsning inden for nuklearenergiområdet.
            
         
               (4)
            
            
               HFR er i operativ stand frem til mindst 2015, og en ny driftstilladelse blev udstedt til reaktoroperatøren i februar 2005. Det supplerende forskningsprogram bør derfor forlænges med yderligere et år for at gøre brug af de tilgængelige tekniske faciliteter. Forlængelsen bør have tilbagevirkende kraft for at dække programmets igangværende aktiviteter i perioden fra den 1. januar 2007.
            
         
               (5)
            
            
               De finansielle bidrag, der er nødvendigt til denne forlængelse af det supplerende forskningsprogram, vil blive ydet direkte fra Nederlandene og Frankrig.
            
         VEDTAGET FØLGENDE BESLUTNING:
   Artikel 1
   Det supplerende forskningsprogram for drift af HFR (programmet), hvis formål er fastlagt i bilag I, forlænges for et tidsrum på ét år med tilbagevirkende kraft fra den 1. januar 2007.
   Artikel 2
   Finansieringen af forlængelsen af programmet anslås at beløbe sig til 8 500 000 EUR. Fordelingen af bidragene fremgår af bilag II.
   Artikel 3
   Kommissionen er ansvarlig for programmets udførelse, som den agter at anmode Det Fælles Forskningscenter om at stå for. Det Fælles Forskningscenters styrelsesråd holdes underrettet om programmets forløb.
   Artikel 4
   Inden den 15. juni 2008 aflægger Kommissionen rapport til Europa-Parlamentet, Rådet og Det Europæiske Økonomiske og Sociale Udvalg om denne beslutnings gennemførelse.
   Artikel 5
   Denne beslutning træder i kraft på dagen for offentliggørelsen i Den Europæiske Unions Tidende.
   Den anvendes fra den 1. januar 2007.
   Artikel 6
   Denne beslutning er rettet til medlemsstaterne.
   
      Udfærdiget i Bruxelles, den 26. november 2007.
      
         
            På Rådets vegne
         
         J. SILVA
         
            Formand
         
      
   
   
      (1)  Rådets beslutning 2004/185/Euratom (EUT L 57 af 25.2.2004, s. 25).
   
      BILAG I
      PROGRAMMETS VIDENSKABELIGE OG TEKNISKE MÅL
      Programmets mål er især:
      
                  1.
               
               
                  Sikker og pålidelig drift af højfluxreaktoren i Petten (HFR). Dette indebærer normal brug af anlægget i mere end 250 dage om året og styring af brændselskredsløbet under den relevante sikkerheds- og kvalitetskontrol.
               
            
                  2.
               
               
                  Rationel udnyttelse af HFR inden for en lang række forskellige discipliner. Vigtigste forsknings- og udviklingsområder, hvor HFR kan benyttes, omfatter: forbedring af sikkerheden i bestående kernereaktorer, sundhed, herunder muligheden af at udvikle medicinske isotoper, som dækker behovene inden for lægevidenskabelig forskning, og afprøvning af terapeutiske teknikker, fusion, grundforskning og uddannelse samt affaldsforvaltning, herunder muligheden for at udvikle særligt nukleart brændsel gennem afskaffelsen af plutonium, der er egnet til fremstilling af våben.
               
            
   
      BILAG II
      FORDELING AF BIDRAGENE, OMHANDLET I ARTIKEL 2
      Bidragene til programmet kommer fra Nederlandene og Frankrig.
      Disse bidrag fordeler sig således:
      
                  Nederlandene
               
               
                  :
               
               
                  8 200 000 EUR
               
            
                  Frankrig
               
               
                  :
               
               
                  300 000 EUR
               
            
                  I alt
               
               
                  :
               
               
                  8 500 000 EUR